עמדה (כתב עת ספרותי)

עטיפת גיליון עמדה 13-12, 2004
עטיפת גיליון עמדה 50, 2023
עמדה הוא כתב עת ספרותי ישראלי, שיוצא לאור החל משנת 1995.<ref></ref>

כתב העת נוסד על ידי עמוס אדלהייט, אריק א. ורן יגיל. בהמשך הצטרף למערכת חן יסודות. כתב העת כולל את המדורים (המכונים "תיקים"): שירה, פרוזה, תרגומים, מחזות, מסות ומאמרי ביקורת ספרותיים. כל גיליון עמדה נפתח ב"עמדת פתיחה" (דבר העורכים). עד חורף 2023 ראו אור 51 גיליונות.

חברי "עמדה" התגבשו מתוך חבורת "עכשיו 55", שכללה משוררים וסופרים שפרסומם הראשון היה בחוברת מס' 55 של כתב העת עכשיו, בעריכת גבריאל מוקד. יוצרים רבים, שהחלו להופיע באותו גיליון מפורסם, וכן מגזינים ספרותיים כמו "עמדה", רואים עצמם יורשים וממשיכי דרכו של מוקד.<ref></ref>

עורכי עמדה מזוהים עם תפישה של סוציאליזם מתון, כשאדלהייט נחשב שמאלי יותר ויגיל רואה בעצמו איש מרכז. עם זאת, העורכים מעידים כי ב"עמדה" לא יופיעו מאמרים פוליטיים שאינם עוסקים בספרות. המאמרים הספרותיים שהתפרסמו ב"עמדה" התריסו למשל נגד כתיבה נשית מהסוג שהם מכנים "ספרות הדגדגן" ויצאו בגנות שירתם הפוליטית של יצחק לאור ואהרן שבתאי, אך גם נגד הפואטיקה של הו!, שאותה הם כינו "חרזנות". על אף עמדתם נגד עירוב פוליטיקה בשירה, לעורכי עמדה היה קשר מיוחד עם מטען, כתב העת הספרותי הפוליטי-רדיקלי שערך מקסים גילן (גילן גם פרסם שירים ב"עמדה").

בפתח גיליון 16, חוזרים העורכים על הצהרתם בעמדת הפתיחה של הגיליון הראשון: <ref></ref>

כתב העת "עמדה" מקפיד על כתיבה טהרנית, מודרניסטית וכזו שאינה מפחדת מאליטיזם מסוים. בעמדת הפתיחה של גיליון 14, לכבוד עשר שנים לקיומו של כתב העת, מצהירים העורכים:<blockquote>"בחלל היסטורי דיאלקטי וביקורתי ובזיקה עמוקה למודרניזם העילי בכלל ולמודרניזם העברי בפרט... משייטת ספינת 'עמדה' מאז 1995, תוך ניגוד חריף לציניות הכוחנית, הגסה והמלאה בעצמה, האופיינית לרובם המוחלט של אנשי הספרות משנות התשעים ועד ימינו. סופרים בחצי-גרוש שכרתו ברית במשקל נוצה עם חברים, עורכים, עיתונאים לכאורה, לעיתים אף בחסות אקדמית מפוקפקת בגיבוי מסעות יחסי ציבור עתירי ממון וקשרים אישיים, במאמץ בלתי מתפשר להוליד ספרות ללא עבר, ללא ממדים רוחניים, ספרות 'הכאילו' הגודשת בצווחות את אוזני הקוראים/ות... ספינת 'עמדה' דנה את עצמה מראש, אם כן, לבדידות מסוימת גאה ואמיצה בלב אופל מתגבר, נאמנה כתמיד לקוראי הספרות העברית שלא נואשו עדיין מלמצוא עומקים של ממש, עולם ולשון, מקוריות וחידוש, ביצירות הספרות הנכתבות בעברית כאן ועכשיו." — עמדת פתיחה גיליון 14, 2005.<ref></ref></blockquote>בנובמבר 2023 ראה אור הגיליון ה-50 של כתב העת. בעמדת הפתיחה של גיליון חגיגי זה, מזכירים העורכים את תפישת העולם של "עמדה":<blockquote>"ספרות של אי-נחת, של חוסר סיפוק וחוסר שביעות רצון, ספרות של תשוקה ושל חתירה, ספרות של רעב ושל דיסהרמוניה, ספרות אָטוֹנָלִית, ספרות שבורה ורצוצה ופרגמנטרית, ספרות של אמת בלתי-מתפשרת, של דחיפות ובהילות, ספרות על הקוֹצוֹת, אלה הם כמה מהמאפיינים של הטקסטים שאנו מבקשים תמיד לקדם ב"עמדה". ספרות כזאת משקפת את תפישת העולם שלנו השונה כל-כך מיתר כתבי-העת הספרותיים שעדיין פועלים היום, רובם ככולם בונבוניירות ספרותיות שנועדו לקדם אמביציות אישיות שונות ומשונות…" — עמדת פתיחה גיליון 50, 2023.<ref></ref></blockquote>עם כותבי "עמדה" נמנים: אריק א., עמוס אדלהייט, רן יגיל, חן יסודות, ירון אביטוב, נורית כהנא, יובל גלעד, זיוה גל, יהונדב פרלמן, יוסי גרנובסקי, אלי אשד, עודד פלד, יחזקאל רחמים, מקסים גילן, אורציון ברתנא, ואחרים. כתב העת יוצא לאור בתמיכת מנהל התרבות – משרד התרבות והספורט, מועצת הפיס לתרבות ולאמנות, תורמים פרטיים ומכירות.

==קישורים חיצוניים==
* [https://benyehuda.org/lexicon//99995018.php גיליונות עמדה] בלקסיקון הספרות העברית החדשה
* [https://www.carmelph.co.il/?s=%D7%A2%D7%9E%D7%93%D7%94&jet_ajax_search_settings=%7B%22search_source%22%3A%22product%22%2C%22custom_fields_source%22%3A%22english_title%2C+translator_field%2C+editor_field%2C+dancode_field%2C+isbn_field%2C+book_title%2C+book_author%22%2C%22results_order_by%22%3A%22relevance%22%2C%22results_order%22%3A%22asc%22%2C%22catalog_visibility%22%3A%22yes%22%7D&post_type=product גיליונות כתב העת עמדה] באתר הוצאת כרמל
* אלי אשד, [https://www.no-666.com/2003/10/07/העמדה-של-עמוס-אדלהייט העמדה של עמוס אדלהייט], באתר "המולטי יקום של אלי אשד", 7 באוקטובר 2003
* אלי אשד, [https://www.no-666.com/2004/04/19/גליון-חדש-של-מגזין-הספרות-עמדה/ על גיליון 13-12 של מגזין הספרות "עמדה"], באתר "המולטי יקום של אלי אשד", 19 באפריל 2004
* אלי אשד, [https://www.no-666.com/2005/04/30/המגזין-עמדה-תוקף-בפעם-ה-14/ המגזין עמדה תוקף בפעם ה-14], באתר "המולטי יקום של אלי אשד", 30 באפריל 2005
* דפנה שחורי, [https://www.makorrishon.co.il/nrg/online/47/ART1/052/576.html שגעת מכונות הדפוס], באתר nrg מעריב, 24 בפברואר 2006
* רועי צ'יקי ארד, [https://chicky00.wordpress.com/2007/08/25/גליון-עמדה-החדש-מאבקי-ירושה-נינוחות-י/ על גיליונות עמדה 17-16], בבלוג "צווחת שעון המחשב", 25 באוגוסט 2007
* [https://www.text.org.il/index.php?book=0714101 על גיליון 16 של עמדה], סקירות ספרות, באתר טקסט, 2007
* [http://www.text.org.il/index.php?book=0714102 על גיליון 17 של עמדה], סקירות ספרות, באתר טקסט, 2007
* [https://www.text.org.il/index.php?book=1214082 על גיליון 26 של עמדה], סקירות ספרות, באתר טקסט, 2012
* אלי אשד, [https://www.yekum.org/2014/10/גיליון-מספר-31-של-כתב-העת-עמדה-ההשקה/ על השקת גיליון 31 של כתב העת “עמדה”], באתר יקום תרבות, 30 באוקטובר 2014
* ירון אביטוב, [https://salonet.org.il/book-reviews/על-כתב-העת-שמצוי-תמיד-בפרינג-הספרותי/ על כתב העת שמצוי תמיד בפרינג' הספרותי] (עמדה 43), באתר סלונט, 22 בדצמבר 2019
* רן יגיל, [https://blogs.bananot.co.il/171/?p=1847 על עמדה 46 – ביטאון לספרות], באתר בננות, 2021
* רן יגיל, [https://salonet.org.il/כתב-העת-הוותיק-והאיכותי-עמדה-חוגג-50-גי/ כתב העת הוותיק והאיכותי, "עמדה", חוגג 50 גיליונות], באתר סלונט, 6 בנובמבר 2023
* [https://www.booknet.co.il/מוצרים/עמדה-50-קיץ-2023-107700002263 "עמדת פתיחה"] של עמדה 50, באתר בוקנט, 2023
* [https://www.booknet.co.il/מוצרים/עמדה-51-חורף-2023-107700002317 "עמדת פתיחה"] של עמדה 51, באתר בוקנט, 2023

==הערות שוליים==

קטגוריה:ישראל: כתבי עת ספרותיים